- Երբ բերում են այդ օրինակները, ապա պետք է համեմատել մեր երկրի տարածքն այլ երկրների հետ: Չի կարելի Հայաստանի Հանրապետությունը իր մոտ 30 հազար քառակուսի մետր տարածքով համեմատել օրինակ Իսպանիայի հետ, որը 504 հազար քառակուսի մետր տարածք ունի: Կամ օրինակ Գերմանիայի հետ, որը մի քանի երկրներից է բաղկացած: Այդտեղ կարևոր է, որ այդ երկրների բոլոր հատվածները ներկայացված լինեն խորհրդարանում, ինչպես նաև օրենսդիր մարմնի վերին պալատում: Մեզ մոտ Երևանում կայացվող որոշումները հասանելի են դառնում երկրի տարբեր ծայրերում: Այս խնդիրը կլուծվի համամասնական համակարգի շնորհիվ: Առավել ևս, որ այդ համամասնական համակարգում կլինեն նաև քվեարկության վարկանիշային տարրեր: Բնական է, չէ՞, որ այդ դեպքում բոլոր տարածքները ներկայացված կլինեն այն անհատներով, ովքեր վարկանիշ կունենան մեկ այլ տարածքում: Բնականաբար, կուսակցություններն իրենց ցուցակները կազմելիս պետք է հաշվի առնեն դա և ներկայացնեն անձանց, ովքեր տարբեր տարածքներում կարող են հավակնել հաղթանակի: Այս առումով կապը փոխադարձ է. մի կողմից կուսակցությունների բջիջները կամրանան ու կկայանան, մյուս կողմից տարածքների, ինչպես նաև ընտրողների շահերը հաշվի կառնվեն, և ամենակարևորը` պետությունը կամրանա: